தமிழகத்தின் தனித்த வட்டார மொழிகள் கொண்ட நெல்லை, கோவை போலவே கேரளத்தின் தனித்த வட்டார மொழிகளையும், மனிதர்களையும் கொண்ட ஒரு பகுதிதான் கேரளத்தின் அங்கமாலி. பெரும்பாலும் மளையாளத் திரைப்படங்களில் நாயர், மேனன் போன்ற உயர்குடி கதைமாந்தர்களின் கதைகளாகவே வெளிவந்து கொண்டிருக்கும் சமயத்தில், அங்கமாலி போன்ற குட்டிப்பகுதிகளில் வசிக்கும் சிறுபான்மை மற்றும் ஒடுக்கப்பட்ட மனிதர்களின் கதையை எந்த சினிமா பூச்சுமின்றி இயல்பாக உலவ விட்ட பெருமைக்குரிய படைப்புகளில், அங்கமாலி டைரீஸூம் ஒன்று என்பதை மட்டுமே ஒரு காரணமாகக் கொண்டு காலரைத் தூக்கிக் கொண்டு திரையரங்கில் அமரலாம். என்றாலும், படம் தொடர்ந்து பல்வேறு சுவாரஸ்யங்களை அளித்து நம்மை கொண்டாடச் செய்கிறது என்பது நிஜத்திலும் நிஜம்.